Olav Sverre Benjaminsen

Olav Sverre Benjaminsen (født 26. juli 1889 i Trondheim, død 7. mars 1942) var en norsk arbeider som ble henrettet av den tyske okkupasjonsmakten under andre verdenskrig.

Benjaminsen gikk inn i arbeiderbevegelsen i ung alder, og var medlem av Norges Kommunistiske Parti. Han ble sammen med David Wolfsohn arrestert den 6. januar 1942 for angivelig å ha lyttet til engelske radiosendinger, og ble fengslet på Falstad. Benjaminsen og Wolfsohn ble stilt for retten ved en SS-domstol sammen med David Isaksen, Wulf Isaksen og Abel Bernstein (de tre sistnevnte arrestert to dager etterpå), og alle fem ble funnet skyldige i «propaganda for en fiendtlig makt» og skutt den 7. mars.

Referanser 

Nordmenn fra andre verdenskrig
Personer fra Trondheim kommune
Fødsler i 1889
Dødsfall i 1942
Nordmenn dømt for forbrytelser mot det tyske nazi-regimet
Henrettede nordmenn
Nordmenn henrettet ved skyting